标题：1012年
1012年-大事记
1、宋拣补禁军大中祥符五年（1012）正月，真宗称安不可忘战，诏殿前马步军拣补禁军，补充后的兵额需达  宋真宗到规定，即捧日上三军每指挥三百人，龙卫上四军每指挥二百五十人，其他如拱圣、骁骑、骁勇、宁朔、神骑、云骑、武骑等军每指挥三百五十人。五月，又令河北诸州简约本城兵员，选送京城，分补禁军缺额。2、辽向高丽索旧地统和三十年（1012）四月，高丽王王询派蔡忠顺奉表于辽，请称臣如旧，辽圣宗命王询亲自朝见。八月，王询遣刑部侍郎田供之奉表于辽，称病不能朝，圣宗怒，命取兴化、通州、龙州、铁州、郭州、龟州六城。次年六且．，派耶律资忠出使高丽，索取六州旧地，但高丽无归地之意，耶律资忠亦不得返国。3、阻卜诸部反叛阻卜，鞑靼的别称，辽北边部民族。狭义仅指塔塔儿部，广义包括漠北诸部。统和二十九年（1011）六月，辽置阻卜诸部节度使，进行治理。自后，节度使往往暴虐，部民怨而思叛。三十年 （1012）八月，阻卜石烈太师阿里底杀本部节度使以叛，辽西北招讨使萧图玉讨之，阿里底奔窝鲁朵城 （今蒙古乌兰巴托西南），阻卜诸部执阿里底以献。后诸部全又反叛，围萧图玉部于可敦城（今蒙古乌兰巴托西南），气势甚为嚣张。萧图玉命部下射却之，屯驻窝鲁朵城。冬，西北路招讨都监萧孝穆进军可敦城，阻卜结五群牧长查刺、阿睹等，谋内外合应，均被击溃。萧图玉遣人诱诸部，皆降。次年七月，北枢密院使耶律化哥、北院大王耶律世良又破阻卜酋长乌八之众。开泰三年（1014）春正月，乌八朝辽，封为王。4、宋儒臣始领枢密使相五代时，枢密掌兵柄，权力大于宰相，其带平章事者亦谓之使相。宋初虽以枢密与中书并称二府（枢府、政事堂），但其权掌不如中书。大中祥符五年（1012）九月，以吏部尚书、知枢密院事王钦若，户部尚书、知枢密院事陈尧叟，同依前官加检校太傅、同平章事，充枢密院使。宋儒臣领枢密兼使相始于此，嗣后遂有枢相之目，但其体统仍不如真相位尊，故王钦若有迟我十年作相之语。
宋枢密院5、宋立刘皇后刘氏（969——1033）益州华阳（今四川成都）人，初随蜀人龚美（刘美）入京。真宗为襄王时，纳于潜邸，即位后，入为美人，后进为德妃。章穆郭皇后卒，真宗欲立刘氏为皇后，大臣多以为不可。大中祥符五年（1012）十二月，终于立为皇后。李宸妃生仁宗，刘后取为己子。后性警悟，通晓书史，闻朝廷事，能记本末，真宗深重之，由是渐干外政。真宗卒，遗诏尊后为皇太后，军国重事，权取处分。刘后称制凡十一年，号令严明，史称“章献垂帘”。卒谥庄献明肃，后改章献明肃。6、宋枢密院始修《时政记》时政记专载宰相、执政议事及与皇帝问对等。太宗时始修撰成书，将中书与枢密院之事合撰，  宋枢密院题为《事件》，后又题为《时政记》，由宰相或执政修撰，一般是由枢密院每月录附史事，送到中书合编。大中祥符五年（1012）六月，真宗采纳枢密院长官王钦若、陈尧叟的建议，令枢密院单独修撰《时政记》，月送史馆。枢密院修时政记始于此时，与中书所修时政记通称宰执时政记。7、河决糠州大中祥符五年（1012）正月，棣州官员（今山东惠民）言黄河决堤于聂家口，请求迁移州城，以避水患。真宗认为州城距黄河决口尚有十几里，不宜轻举迁徙一方民众，乃遣使规划堵塞决口。不久，黄河又在州东南的李民湾决口，环城数十里的民舍多被损坏，又兴役筑堤暂堵决流。但水流湍急，河势高出民房一丈有余。百姓苦于治河劳役，而水患之忧未解。八年，遂将棣州城迁至阳信（今山东阳信）八方寺。8、江、淮、两浙路播种占城稻占城稻为占城 （今越南南方）旱稻良种，传入中国后，在福建种植。该品种抗旱力强，不择地而生。大中祥符五年（1012）五月，真宗以江、淮、两浙路稍遇天旱则水稻欠熟，乃派人到福建取占城稻三万斛，分发三路，并公布种植方法，择民田试种推广。此后，江、淮、两浙地区由只种植梗稻和糯稻两种水稻，逐步改种占城早稻，并培育出了许多适应本地气候、土壤条件的新占城稻粮种，10、周绛《补茶经》(1012年前后撰)《郡斋读书志》说:“皇朝周绛撰，绛，祥符初知建州，以陆羽茶经不载建安，故补之。又一本有陈龟注。丁谓以为茶佳，不假水之助，绛则载诸名水云。”《直斋书录解题》说:“知建州周绛撰。当大中祥符间。此书亦见宋《秘书省续编到四库阙书目》。
1012年-出生
1、蔡襄，中国北宋书法家、大臣（1067年去世）  蔡襄(1012一1067)，北宋书法家2、扎巴·恩协巴，西藏佛教大师（逝世1090年） 
3、本笃九世，教皇，可能出生于1012年（逝世可能1055年或1065年） 
4、1012年12月10日（农历）——胡渊，中国北宋大臣（逝世1088年）
1012年-去世
1012年5月12日——色尔爵四世，教皇。
通鉴记载
真宗膺符稽古神功让德文明武定章圣元孝皇帝大中祥符五年（辽开泰元年）
春，正月，癸酉，命晁迥、刘综、李维、孙奭同知贡举，帝作诗勖以抡材之意。始遣内臣二员承受奏报。
乙亥，兵部尚书致仕宋白卒，赠左仆射。有司议谥文宪，内出密奏，言白素无检操，不当获此谥，遂改为文安。
赐处州进士周启明粟帛，转运使陈尧佐表其行义故也。
戊寅，雨木冰。
壬午，河决棣州。
癸未，女真部长贡于辽，乞授爵秩。
乙酉，并州上刍粟数可给四五年，帝曰：“河东仍岁丰穰，储偫尤广。自今诸路稔岁，宜以时积谷，为凶年之备。”
戊子，辽主猎于迈合噜林。
庚寅，辽主祠木叶山。
戊戌，着作佐郎聊城李垂上《导河形势书》三篇并图，其略曰：“臣请自汲郡东推禹故道，挟御河，减其水势，出大伾、上阳、太行三山之间，复西河故渎，北注大名西、馆陶南，东北合赤河而至于海。因于魏县北析一渠，正北稍西，经衡漳出邢、洺，如《夏书》，过洚水，稍东注易水，合百济，会朝河而入于海。大伾而下，黄、御混流，薄山障堤，势不能远，如是，则载之高地而北行，百姓获利，而契丹不能南侵矣。《禹贡》所谓夹右碣石入于海。孔安国曰：“河逆上此州界。其始作自大伾西八十里，曹公所开运渠，东五十里，引河水，正北稍东十里，破伯禹古堤，经牧马陂，从禹故道。又东三十里，转大伾西、通利军北，挟白沟，复西大河北径清丰、大名，西历洹水、魏县，东暨馆陶，南入屯氏故渎，合赤河而北至于海。既而自大伾西新发故渎西岸，析一渠，正北稍西五里，广深与汴等，合御河道，通大伾北，即坚壤，析一渠，东西二十里，广深与汴等，复东合大河，两渠分流，则西三分水犹得注澶渊旧渠矣。大都河水从西北大河故渎，东北合赤河而达于海。然后于魏县北发御河，河西岸析一渠，正北稍西六十里，广深与御河等，合衡漳水。又，冀州北界，深州西南三十里，决衡漳西岸，限水为门，西北注滹沱，潦则塞之使东渐渤海，旱则决之使西灌屯田，此中国御边之利也。
“两汉以下，言水利者屡欲求九河故道而疏之。今考图志，九河并在平原而北，且河坏澶、滑，未至平原而上已决矣，则九河奚利哉！汉武舍大伾之故道，发顿丘之暴冲，则滥兖泛济，接闻于世。夫平原而北，地势浚下，泄水甚易，故沧、德之间，旧障皆完。滑台而北，地形高平，入海稍难，故齐、棣之间，游波互出。若放河北下，则其利甚详。惜哉河朔平田膏腴千里，而纵容敌骑劫掠其间，是授胜地于契丹，借敌兵为虎翼。汉贾谊、晁错不及此议者，以河水未东故也；唐戴胄、马周不及此议者，以守在幽北故也。今大河尽东，全燕陷北，则御边之计，莫大于河。不然，则赵、魏百城，富庶万亿，适足以诲盗而招寇矣。”
诏任中正、陈彭年、王曾详定。中正等上言：“详垂所述，颇为周悉。所言起滑台而下，派之为六，则沿流就下，湍急难制，恐水势聚而为一，不能各依所导。设或必成六派，则是更增六处河口，悠久难于堤防。亦虑入滹沱、漳河，渐至二水淤塞，益为民患。又筑堤七百里，役夫二十一万七千，工至四十日，侵占民田，颇为烦费。其书并图，虽兴行匪易，而博洽可奖，望送史馆。”从之。
二月，壬子，辽主驻瑞鹿原。
癸丑，帝谓宰臣曰：“闻贡院试诸科举人，皆解衣阅视，虑其挟藏书册。颇失取士之体，宜令止之。”先是直史馆刘锴，请挟书并同保人殿一举。是岁，诸科以挟书扶出者十八人，并同保九十三人，而十二人当奏名，有司以闻。帝特令赴殿试，乃诏礼部别加裁定，罢同保殿举之制。
壬戌，令礼部贡院录诸州发解试题进内，帝将亲试贡士，虑其重复故也。自是为例。
甲子，以侍御史宣城赵稹为兵部员外郎、益州路转运使。帝谕稹曰：“蜀去朝廷远，民间事有可更置者，悉条上之。”稹至部，事无大小，悉心究访，至一日章数上。蒲江县捕劫盗不得，而官司反系平民数十人，楚掠诬服，又合其辞若无疑者。稹适行部，意其有冤，乃驰入县狱，因尽得其冤状，释出之。
己丑，帝亲试礼部合格贡举人，始摹印诗赋论题以赐，官给纸起草。赐进士建安徐奭等及第、出身有差。
三月，乙亥，辽主如苇泺。
丁丑，辽封皇女八人为郡主。
乙酉，辽主诏卜日行拜山大射柳之礼，命北宰相、驸马兰陵郡王萧宁、枢密使邢抱质督有司具仪物。
丁亥，辽皇弟楚王隆佑徙封齐王，留守东京。
夏，四月，庚子，高丽王询遣蔡忠顺奉表于辽，请称臣如旧。辽主命询亲朝。
壬寅，李德明进良马于辽。
戊申，命资政殿大学士、刑部尚书向敏中守本官、平章事。敏中再掌留任，厚重镇静，人情帖然，帝嘉之，故复相。
三司请民有贩茶违法者，许家人告论。帝曰：“此犯教义，非朝廷所当言也。”不许。
王嗣宗知镇州，与枢密直学士、给事中边肃为代。二人素不相能，肃尝以公钱贸易规利，又遣部吏强市民物，嗣宗以闻，有可请逮系，帝曰：“肃在近职，朕不欲使之属吏，又念其顷守邢州有固御之劳。”乃命刘综、任中正以嗣宗奏示之，肃尽引伏。乙丑，坐夺三任，授岳州团练副使，不署州事。嗣宗尝自言徙种放、掘邠狐及案肃为去三害。
先是肃知邢州，澶州之役，帝密诏肃：“若州不可守，听便南保它城。”肃匿诏不发，督丁壮乘城而辟诸门，悉所部兵阵以待之。骑傅城下，肃与战，小胜，辽师引去。
五月，戊辰朔，诏礼部权停今年贡举。
辽主还上京，命裴元感、邢祥知礼部贡举，放进士十九人及第。
辽以驸马萧绍宗为郑州防御使。
帝以江、淮、两浙路稍旱即水田不登，乃遣使就福建取占城稻三万斛分给三路，令择民田之高仰者莳之，盖旱稻也。仍出种法付转运使，揭榜谕民。其后又取种于玉宸殿。
乙亥，辽以邢抱质为大同军节度使。
戊寅，以修仪刘氏为德妃。
知袁州何蒙上言：“本州二税，请以金折纳。”帝曰：“若是，则尽废耕农矣。”不许。
六月，壬子，丁谓言：“天书阁望柱直起气千馀条，青紫黄白相间，又吐白光若银丝，上有轻白云覆之，俄变五色。”帝作瑞应诗赐近臣和。
诸州言岁丰谷贱，咸请博籴，帝虑伤农，即诏三司使丁谓规画以闻。谓言莫若和市，而诸州积镪数少，癸丑，出内藏库钱百万贯付三司以佐用度。
修国史院言：“所修《礼志》，旧日历止存事端，并令礼院取索国初以来礼文损益沿革制作之事及论议评定文字，或虑尚有遗落，致国家大典有所不备。龙图阁待制孙奭见判礼院，深于经术，礼乐精博，望专委检讨供报。”从之。
钱唐林逋，少孤力学，性恬淡好古，不趋荣利。初放游江湖间，久之，结庐西湖之孤山，二十年足不及城市。转运使陈尧佐以闻，庚申，诏赐粟帛，长吏岁时劳问。
壬戌，令枢密院修《时政记》，月送史馆。先是枢密院月录附史事送中书，编于《时政记》。及是王钦若、陈尧叟等请别撰，从之。《枢密院时政记》始此。
是月，辽主驻上京。
秋，七月，戊辰，新作保康门于朱雀门东，徙汴河广济桥于大相国寺前，榜曰延安，又作桥跨惠民河，榜曰安国。时将建观以奉五岳，故辟此门。寻命丁谓等就奉节、致远三营地及填乾地之西偏兴筑，内侍邓守恩董其役。
龙图阁待制张知白上言：“唐李峤尝云：‘安人之方，须择郡守。窃见朝廷重内官，轻外任，每除牧伯，皆避命致诉。比遣外任，多是贬累之人，风俗不澄，实由于此。望于台阁妙选贤良，分典大州，臣请辍近侍率先具寮。’凤阁侍郎韦嗣立因而请行，遂令以本官出领州郡。伏见江、浙大郡，方切择人，苟有阙员，俾之承乏，臣虽不肖，愿继前修。”帝以知白累更外任，方在要职，不许。辛未，命知白同纠察在京刑狱。
壬申，上封者言：“诸州军司法参军多不得其人，致刑法差枉，望令吏部铨司谨择明法出身者授之。”帝以示辅臣，王旦言：“明法虽习律文，亦须有才识。顷法官阙，多取属县簿、尉习刑名者代之，今请令铨司参酌施行。”从之。
癸未，庆成军大宁宫庙成，总六百四十六区。
辽进士康文昭等，坐论知贡举裴元感、邢祥取士私曲，秘书省正字李万，以上书词涉怨讪，皆仗而遣之。
辽自萧托云请设准布节度使，部民苦节度使之暴，相率谋乱。是月，舍哩太师阿勒岱因众怨杀节度使巴安，屠其家以叛。托云讨之，阿勒岱奔乌噜多城，古所谓龙庭单于城也。准布诸部执阿勒岱以献。已而诸部悉叛，围托云于哈屯城，势甚张；托云使诸军齐射却之，屯于乌噜多城。
八月，丙申朔，日有食之。
丁酉，诏学士院，青祠、斋祝祭文止称皇帝，无列尊号。
戊戌，左仆射张齐贤以司空致仕，还洛阳，入辞，方拜而仆。帝遽止之，许二子扶掖升殿，命益坐茵为三以优之。
知升州张讠永，头疡甚，饮食则楚痛增剧，御不急峻，宾寮少不如意者动加诟詈，人颇少之。讠永累求分务西洛，壬寅，命工部侍郎薛映代之。讠永既还，不能朝谒，即命知陈州。映至升州，言官有牛赋，民出租，牛死租不得蠲。帝览，瞿然曰：“此岂朝廷所知邪！”遂诏诸州条上，悉蠲之。
初议铸玉清昭应宫正殿圣像，令江淮发运使李溥访巧匠，得杭州民张文昱等，就建安军西北小山置冶，溥领视之。丙午，溥奏道场有神雀、异光、庆云之瑞，诏修宫使丁谓驰往醮谢。溥与谓相为表里，多载奇木怪石，括东南巧匠以附会帝意。谓复言溥监铸圣像，蔬食者周岁，诏奖之。
帝作《祥瑞论》、《勤政论》、《俗吏辨》，赐辅臣人一本，因曰：“如闻中外有议朝廷崇祥瑞、亲细务者，着此晓之。”辅臣请示百官，立石国学。帝多行矫诬之事，心不自安，故有是论。
丙辰，知制诰王曾判大理寺。判寺旧用郎官，帝欲重其任，故特命曾。对便殿，谕之曰：“天下之命系于狱，今以屈卿。”曾顿首谢。仍赐钱三十万。因请辟奏寮属。遂着为令。
己未，高丽王询遣刑部侍郎田供之奉表于辽，称病不能朝。辽主怒，命取兴化、通州、龙州、铁州、郭州、龟州六城。
甲子，上封者言：“伏睹文武以郊禋，诞节补任子弟官者，多年在幼稚，坐食廪粮。有穷经潦倒之士，下官沉滞之人，常增浩叹。望行条约。”帝令辅臣议其事，特限年立制，议寻不行。
是月，辽皇弟齐国王隆佑卒，辍朝五日，赠守太师，谥仁孝。
九月，戊子，以吏部尚书、知枢密院事王钦若，户部尚书、知枢密院事陈尧叟，并依前官加检校太傅、同平章事，充枢密院使，佥署枢密院事马知节为副使。儒臣入枢密兼使相，自钦若、尧叟始。
参知政事赵安仁罢为兵部尚书。安仁畏谨精审，特留意刑名，内外书诏要切者，必归安仁裁损之。先是帝议立皇后，安仁谓刘德妃家世寒微，不如沈才入出于相门。帝虽不乐，然察其守正，不罪也。它日，与王钦若从容论大臣谁为长者，钦若欲排安仁，乃誉之曰：“无若赵安仁。”帝曰：“何以言之？”钦若曰：“安仁昔为故相沈义伦所知，至今不忘旧德，常欲报之。”帝默然，始有意斥安仁矣。尝谕王旦曰：“闻安仁在中书不亲事，奏对亦未尝有一言，可罢之。”旦对曰：“安仁颇知大体，居常进拟，皆同列议定，方敢取旨。臣每见临时变易于上前者，皆迎合陛下意。安仁无异议，是有执守。”帝曰：“能如是邪？卿可谕之，使更宣力。”旦退，以语安仁。安仁曰：“上误拔擢至此，以不才斥去宜矣。使与众人骋辨取容，安仁不为也。”及罢政事，仍命同使史。安仁虽贵显，简俭若平素，尤嗜读书，所得禄赐，多置典籍，手自雠校，近朝沿革，衣冠人物，悉能记之。
以三司使丁谓为户部侍郎、参知政事，仍领修玉清昭应宫使。
初，翰林学士李宗谔与王旦善，旦欲引宗谔参知政事，尝以告王钦若，钦若唯唯。宗谔家贫，禄廪不足以给婚嫁，旦前后资借甚多，钦若知之。故事，参知政事谢日，所赐物几三千缗。钦若因密奏：“宗谔负王旦私钱，旦欲引宗谔参知政事，得赐物以偿己债，非择贤也。”明日，旦果以宗谔名闻。帝变色，不许。及赵安仁罢，谓时奉诏谒亳州太清宫犹未还，即命谓代之，盖钦若所荐云。
钦若与刘承珪、陈彭年、林特及谓等交通，踪迹诡异，时论谓之五鬼。
己丑，以盐铁副使、右谏议大夫林特权三司使。
壬辰，殿前司言：“诸军诉本军校长敛钱饰营舍、什物，数少者望令鼓司勿受。”帝曰：“军民诉事琐细者，朕常寝而不行。若明谕有司，则下情壅塞矣。”不许。
癸巳，翰林学士杨亿以疾赐告。亿刚介寡合，在书局唯与李维、路振、刁衎、陈越、刘筠辈善。当时文士咸赖其品题，或被贬议者，退多怨诽。王钦若骤贵，亿素薄其为人，钦若衔之，陈彭年方以文史售进，忌亿名出己右，相与毁訾于帝。帝素重亿，亿求解近职，优诏不许。
淮南、北岁薄稔，振恤倍至，而言事者以为流亡无算；及丁谓使建安军，因令校其实数。冬，十月，戊申，谓言：“转运使司具析大中祥符三年四月十五州、军逃民，数多者及百户，馀止三十户，继有复业者。”时王随为转运使，戒所部出库钱贷民市粮种，岁终，约输绢以偿，故流亡者多复业。
并、代州承受公事李宗政言：“火出军南五七里，或掊地尺馀则火山，盖火德之应，请建祠。”帝曰：“此山有火，因山名军，其来旧矣，宗政妄言耳。”当时所言祥瑞皆类此，唯宗政为帝所驳。
己酉，以主客郎中、知制诰王曾为辽主生辰使，宫苑使高继勋副之。旧制，出使必假官，继勋本秩既崇，不复假官。自是为例。
辛亥，辽主如中京。
丁巳，以知制诰陈尧咨权同判吏部流内铨。旧制，选人皆用奏举乃得京官，而士有孤寒不为人知者，尧咨特为陈其状而擢之。
自天书议起，四方贡谀者日多，帝好之弥笃。戊午，九天司命上卿保生天尊降于延恩殿。先是八日，帝自言梦见景德中所睹神人传玉皇之命云：“先令汝祖赵某授汝天书，将再见妆，如唐朝恭奉玄元皇帝。”翼日，复梦神人传天尊言：“吾坐西，当斜设六位。”即于延恩殿设道场。是日，五鼓一筹，先闻异香，少顷，黄光自东南至，掩蔽灯烛。俄见灵仙仪卫天尊至，帝再拜于阶下。俄有黄雾起，须臾雾散，天尊与六人皆就坐，侍从在东阶。帝升西阶，再拜。又欲拜六人，天尊令揖不拜，命设榻，召帝坐，饮碧玉汤，甘白如乳。天尊曰：“吾人皇九人中之一人也，是赵之始祖，再降，乃轩辕皇帝。凡世所知少典之子，非也。母感电梦天人，生于寿丘。后唐时七月一日下降，总治下方，主赵氏之族，今已百年。皇帝善为抚育苍生，无怠前志！”即离坐乘云而去。及曙，召辅臣至殿，指示临降之所，又召修玉清昭应宫副使李宗谔、刘承珪、都监蓝继宗同观。
己未，札示中外，大赦天下，常赦所不原者咸除之。两京来年夏税放十之二，诸路十之一。赐致仕官全俸一年，幕职、州县官先经省者权增五百员，任满即停。
命丁谓、李宗谔、陈彭年与太常礼院检讨官详定崇奉天尊仪制以闻。
庚申，群臣诣崇政殿称贺，因赐酒五行而罢。宴宗室诸亲于万岁殿。
辛西，帝以《崇儒术论》、《为君难为臣不易论》示王旦等，旦等请刻石国子监。
诏以天尊降临，分命辅臣告天地、宗庙、社稷。
闰月，丁卯，命王旦为躬谢太庙大礼使，向敏中为礼仪使，王钦若为仪仗使，陈尧叟为卤簿使，马知节为桥道顿递使。鸾驾仪仗旧用二千人，有司请增为七千人，从之。
己巳，上天尊号曰圣祖上灵高道九天司命保生天尊大帝。有司请以玉清昭应宫玉皇后殿为圣祖正殿，东位司命殿为治事之所。
辛未，躬谢太庙六室。诏：“圣祖名上曰玄，下曰朗，不得斥犯。以七月一日为先天节，十月二十四日为降圣节，并休假五日；两京诸州，前七日建道场设醮，假内禁屠、辍刑，听士民宴乐，京城张灯一夕。”改延恩殿为真游殿，重加修饰。
癸酉，诏：“天下州、府、军、监，天庆观并增置圣祖殿。”
乙亥，诏上圣母懿号元天大圣后。
初，宰臣以太祖谥号有与圣祖名同者，将议易之。帝曰：“真祖临降。皇家大庆也，六室并当增谥。”乃诏太庙六室各奉上尊谥二字。
有司言圣祖母未有宫殿，望遣官于兖州曲阜县寿丘奏告，从之。
丙子，群臣上尊号曰崇文广武感天尊道应真佑德上圣钦明仁孝，不允；表三上，从之。诏俟尊册圣祖毕受册。
丁丑，谒谢启圣院太宗神御殿。礼毕，诏于龙图阁取太平兴国中舒州所获讠志公石以示辅臣，加谥讠志公曰真觉，遣知制诰陈尧咨诣蒋山致祭；后又加谥曰道林真觉，令公私无得斥讠志公名。
戊寅，改兖州曲阜县为仙源县，建景灵宫、太极观于寿丘，以奉圣祖及圣祖母。
有司言：“唐太清宫乐章皆明皇所作，今崇奉玉皇、圣祖及祖宗配位乐章，请帝自为之。”戊子，内出乐章十六曲以示辅臣，文舞曰《发祥流庆》，武舞曰《降真观德》。
十一月，甲午朔，辽群臣上辽主尊号曰弘文宣武尊道至德崇仁广孝聪睿昭圣神赞天辅皇帝，大赦，改元开泰，改幽都府为析津府，蓟北县为析津县，幽都县为宛平县，覃恩中外。
癸卯，辽以前辽州录事张庭美六世同居，仪坤州刘兴允四世同居，各给复三年。
甲辰，辽西北招讨使萧托云奏准布沿边诸部皆叛，西北路招讨都监萧孝穆进军哈屯城，准布结五群牧长扎拉阿都等，谋中外相应，孝穆悉诛之，乃严备御以待，馀党皆溃。
己酉，诏：“黄帝故事，自今凡降书诏，非圣母文字外，不得引用。”时学士院撰承天节教坊宴辞，中有“大电绕枢”之语，帝命宰相谕旨易之，因降是诏。
壬子，改朗州为鼎州。
是月，初置玉清昭应宫使，令宰臣王旦为之。
十二月，丙寅，辽奉迁南京诸帝石像于中京观德殿，景宗及宣献皇后于上京五鸾殿。
先是诏丁谓等于京城择地建宫以奉圣祖，谓等奏：“司天少监王熙元言：按《天文志》，太微宫南有天庙星，乃帝王祖庙也，宜就大内之丙地。”乃得锡庆院吉地，即令谓等与内侍邓守恩修建。戊辰，诏上新宫名曰景灵。
有司请改玄武、玄冥、玄弋、玄枵并为“真”字，诏可。
壬申，改谥玄圣文宣王为至圣文宣王。
辽赈奉圣州饥。
己卯，知天雄军寇准奏狱空，诏奖之。
庚辰，辽赐皇弟秦晋国王隆庆铁券。
癸未，刘晨言殿中高可坦、中京留守推官李可举治狱明允，辽主超迁之。
甲申，辽诏：“诸道水灾，民有质男女者，自明年正月始，日计佣钱十文，价折佣尽，退还其家。”
归州言其居民本新罗所迁，未习文字，请设学；从之。
丁亥，立德妃刘氏为皇后。后性警悟，晓书史，闻朝廷事，能记其本末；帝每巡幸，必以从。衣不纤靡，与诸宫人无少异。庄穆既崩，中宫虚位，帝即欲立之，后固辞。良久，将降诏，宰相王旦忽以病在告，后疑旦有它议，复固辞。于是中书门下请早正母仪，后卒得立。凡处置宫闱事，多外援故实，无不适当者。帝朝退，阅天下封奏，多至中夜，后皆预闻之。